Temeljem odredbe članka 14. Zakona o proračunu (Narodne novine br. 87/08, 136/12 i 15/15) i članka 19. i 29. Statuta Općine Čavle (SN PGŽ 20/14, 26/14, 27/15, 12/18 i 41/18), Općinsko vijeće Općine Čavle, na sjednici održanoj 30.05.2019. godine donosi

**II. Izmjene i dopune**

**Odluke o izvršavanju Proračuna Općine Čavle**

**za 2019. godinu**

Članak 1.

Mijenjaju se stavci 4. i 5. članka 26. Odluke o Izvršavanju Proračuna Općine Čavle za 2019.g. (SN PGŽ 41/18) na način da isti sada glase:

„Tekuće otplate duga, iskazane u Računu financiranja Proračuna za 2019. godinu u iznosu 1.299.000 kn, te pripadajuće kamate u iznosu 50.000 kn i negativne tečajne razlike u iznosu 630.000 kn odnose se na otplatu kredita za izgradnju Sportske dvorane Mavrinci (A200804), kamate u iznosu 148.000 kn po ostvarenom kreditu za dogradnju škole (A200403) te financijski leasing za nabavu osobnih automobila u iznosu 64.000 kn i pripadajuće kamate 7.000 kn, imaju u izvršavanju Proračuna prednost pred svim ostalim izdacima.

„Općina će se u 2019.g. zadužiti za ukupni iznos od 6.100.000,00 kn i to iznos od 3.100.000,00 kn temeljem Odluke o zaduženju za financiranje kapitalnog projekta modernizacije javne rasvjete, te za iznos od 3.000.000,00 kn za projekt Energetske obnove Doma kulture Čavle, čime se ukupan dug na kraju proračunske godine očekuje u iznosu od 11.934.000,00 kn.“

Članak 2.

Ova Odluka o II. Izmjenama i dopunama Odluke o izvršavanju Proračuna Općine Čavle za 2019. godinu stupa na snagu prvog dana od dana objave u „Službenim novinama Općine Čavle“.

KLASA: 021-05/19-01/04
UR Broj: 2170-03-19-01-19

OPĆINSKO VIJEĆE OPĆINE ČAVLE
Predsjednik Općinskog vijeća

**Norbert Mavrinac**